ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 187.26 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 2.57 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 14,241
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,451 പേര്ക്ക്
രോഗമുക്തി നിരക്ക് നിലവില് 98.75%
പ്രതിവാര രോഗസ്ഥിരീകരണ നിരക്ക് 0.47%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 187.26 കോടി  പിന്നിട്ടു. 2,29,29,662 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 2.57 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു. കഴിഞ്ഞ 24 മണിക്കൂറിനുള്ളില്, 2,71,983 ഡോസ് കരുതൽ വാക്സിൻ നൽകി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,04,612
രണ്ടാം ഡോസ് 1,00,10,767
കരുതല് ഡോസ് 46,61,090
മുന്നണിപ്പോരാളികള്
ഒന്നാം ഡോസ് 1,84,14,718
രണ്ടാം ഡോസ് 1,75,30,063
കരുതല് ഡോസ് 72,67,805
12-14 പ്രായപരിധിയിലുള്ളവര്
ഒന്നാം ഡോസ് 2,57,74,412
രണ്ടാം ഡോസ് 17,60,748
15-18 പ്രായപരിധിയിലുള്ളവര്
ഒന്നാം ഡോസ് 5,80,47,891
രണ്ടാം ഡോസ് 4,10,25,125
18-44 പ്രായപരിധിയിലുള്ളവര്
ഒന്നാം ഡോസ് 55,54,11,836
രണ്ടാം ഡോസ് 47,45,75,182
കരുതല് ഡോസ് 58,278
45-59 പ്രായപരിധിയിലുള്ളവര്
ഒന്നാം ഡോസ് 20,28,73,223
രണ്ടാം ഡോസ് 18,71,84,041
കരുതല് ഡോസ് 2,13,705
60നുമേല് പ്രായമുള്ളവര്
ഒന്നാം ഡോസ് 12,68,31,286
രണ്ടാം ഡോസ് 11,66,05,363
കരുതല് ഡോസ് 1,39,76,370
കരുതല് ഡോസ് 2,61,77,248
ആകെ 1,87,26,26,515
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 14,241 ; ഇത് രാജ്യത്തെ മൊത്തം സജീവ കേസുകളുടെ 0.03% ആണ്.
ദേശീയ രോഗമുക്തി നിരക്ക് 98.75 % ആണ്. കഴിഞ്ഞ 24 മണിക്കൂറിനുള്ളില് 1,589 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,16,068 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,451 പേര്ക്കാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 4,48,939 പരിശോധനകള് നടത്തി. ആകെ 83.38 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.47 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.55 ശതമാനമാണ്.
--ND--
(Visitor Counter : 72
റെയില്വേ മന്ത്രാലയം
ചലനക്ഷമത മെച്ചപ്പെടുത്തുന്നതിനുള്ള ബന്ധിപ്പിക്കല് ലഭ്യമാക്കുന്നതിനായി പുതിയ റെയില് പാതയായ തരംഗ ഹില്-അംബാജി-അബു റോഡിന് കേന്ദ്രമന്ത്രിസഭയുടെ അംഗീകാരം
അംബാജിയിലേക്കുള്ള ബന്ധിപ്പിക്കല് ഈ മേഖലയിലെ ജനങ്ങളുടെ ദീര്ഘകാലമായുള്ള ആവശ്യമാണ്
നിര്ദിഷ്ട പദ്ധതി അംബാജിയിലേയ്ക്ക് നീട്ടിയത് മേഖലയിലെ ജനങ്ങളുടെ സഞ്ചാരം മെച്ചപ്പെടുത്തും
അഹമ്മദാബാദിനും അബു റോഡിനുമിടയില് മറ്റൊരു ബദല്പാതയും ഇത് നല്കും
നിര്മ്മാണ വേളയില് പദ്ധതി നേരിട്ട് ഏകദേശം 40 ലക്ഷം മനുഷ്യദിന തൊഴിലവസരം സൃഷ്ടിക്കും
ഈ പദ്ധതിക്കായി 2798.16 കോടി രൂപയുടെ ചെലവാണ് കണക്കാക്കുന്നത്, 2026-27 ഓടെ ഇത് പൂര്ത്തിയാകും
ഗുജറാത്തിനും രാജസ്ഥാനുമിടയിൽ റെയില്വേ മന്ത്രാലയം 2798.16 കോടി രൂപ ചെലവില് നിര്മ്മിക്കുന്ന പുതിയ റെയില് പാതയായ തരംഗ ഹില്-അംബാജി-അബു റോഡിന്റെ നിര്മ്മാണത്തിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന സാമ്പത്തിക കാര്യങ്ങള്ക്കുള്ള കേന്ദ്ര മന്ത്രിസഭാ സമിതി അംഗീകാരം നല്കി.
പുതിയ റെയില്പാതയുടെ ആകെ നീളം 116.65 കിലോമീറ്ററാണ്. പദ്ധതി 2026-27ല് പൂര്ത്തിയാകും. നിര്മ്മാണസമയത്ത് ഏകദേശം 40 ലക്ഷം മനുഷ്യദിനങ്ങളുടെ തൊഴില് പദ്ധതി നേരിട്ട് സൃഷ്ടിക്കും.
പ്രധാനമന്ത്രി ശ്രീ നരേന്ദ്ര മോദി ജിയുടെ നവഇന്ത്യയെക്കുറിച്ചുള്ള കാഴ്ചപ്പാടിന് അനുസൃതമായി, പദ്ധതി ഈ പ്രദേശത്തിന്റെ മൊത്തത്തിലുള്ള സാമൂഹിക സാമ്പത്തിക വികസനത്തിലേക്ക് നയിക്കുന്ന ബന്ധിപ്പിക്കലും ചലനക്ഷമതയും മെച്ചപ്പെടുത്തും .
ഇന്ത്യയിലെ 51 ശക്തിപീഠങ്ങളില് ഒന്നായ അംബാജി പ്രശസ്തമായ ഒരു പ്രധാന തീര്ത്ഥാടന കേന്ദ്രവും ഗുജറാത്തില് നിന്നും രാജ്യത്തിന്റെ മറ്റ് ഭാഗങ്ങളില് നിന്നും വിദേശത്തുനിന്നും എല്ലാ വര്ഷവും ദശലക്ഷക്കണക്കിന് ഭക്തരെ ആകര്ഷിക്കുന്ന സ്ഥലവും കൂടിയാണ്. ഈ പാതയുടെ നിര്മ്മാണം ഈ ലക്ഷക്കണക്കിനുള്ള ഭക്തര്ക്ക് സുഗമമായ യാത്രയ്ക്ക് സൗകര്യമൊരുക്കും. മാത്രമല്ല, തരംഗ കുന്നിലെ അജിത്നാഥ് ജൈന ക്ഷേത്രം  സന്ദര്ശിക്കുന്ന ഭക്തര്ക്കും ഈ ബന്ധിപ്പിക്കല് വളരെയധികം പ്രയോജനം ചെയ്യും. തരംഗ ഹില്-അംബാജി-അബു റോഡ് എന്നിവയ്ക്കിടയിലുള്ള ഈ പുതിയ റെയില്വേ പാത പ്രധാനപ്പെട്ട ഈ രണ്ട് മതപരമായ കേന്ദ്രങ്ങളെയും റെയില്വേയുടെ പ്രധാന ശൃംഖലയുമായി ബന്ധിപ്പിക്കും.
ഈ പാത കാര്ഷിക, പ്രാദേശിക ഉല്പന്നങ്ങളുടെ വേഗത്തിലുള്ള ചരക്ക് നീക്കവുംസുഗമമാക്കുകയും ഗുജറാത്ത്, രാജസ്ഥാന് സംസ്ഥാനങ്ങളിലും രാജ്യത്തിന്റെ മറ്റ് ഭാഗങ്ങളിലേക്കും ഈ മേഖലയിലെ ജനങ്ങള്ക്ക് മെച്ചപ്പെട്ട ചലനക്ഷമത പ്രദാനം ചെയ്യുകയും ചെയ്യും. ഈ പദ്ധതി നിലവിലുള്ള അഹമ്മദാബാദ്-അബു റോഡ് റെയില്പാതയ്ക്ക് ബദല് പാതയും ലഭ്യമാക്കും.
നിര്ദ്ദിഷ്ട ഇരട്ടിപ്പിക്കലിന്റെ അലൈന്മെന്റ് രാജസ്ഥാനിലെ സിരോഹി ജില്ലയിലൂടെയും ഗുജറാത്തിലെ ബനസ്കന്ത, മഹേശന ജില്ലകളിലൂടെയുമാണ് കടന്നുപോകുക. പുതിയ റെയില് പാതയുടെ നിര്മ്മാണം നിക്ഷേപം ആകര്ഷിക്കുകയും മേഖലയുടെ മൊത്തത്തിലുള്ള സാമൂഹിക-സാമ്പത്തിക വികസനത്തിന് വഴിയൊരുക്കുകയും ചെയ്യും.
-ND-
(Visitor Counter : 81
പ്രധാനമന്ത്രിയുടെ ഓഫീസ്
ഭൂട്ടാന് രാജാവ് പ്രധാനമന്ത്രിയെ അഭിനന്ദനം അറിയിച്ചു
ഭൂട്ടാന് രാജാവ് ജിഗ്മെ ഖേസര് നംഗ്യേല് വാങ്ചുക് പ്രധാനമന്ത്രി ശ്രീ. നരേന്ദ്ര മോദിയെ ടെലിഫോണില് വിളിച്ച് ലോക സഭാ തിരഞ്ഞെടുപ്പ് വിജയത്തിന് അഭിനന്ദനം അറിയിച്ചു.
(പ്രധാനമന്ത്രി ശ്രീ. നരേന്ദ്രമോദിയുടെ നേതൃത്വത്തിന് കീഴില് ഇന്ത്യയിലെ ജനങ്ങളുടെ പുരോഗതിയും സമൃദ്ധിയും കൈവരിക്കട്ടെയെന്ന് രാജാവ് ആശംസിച്ചു.
അഭിനന്ദനത്തിനും ഊഷ്മള ആശംസകള്ക്കും പ്രധാനമന്ത്രി ശ്രീ. നരേന്ദ്ര മോദി ഭൂട്ടാന് രാജാവിനെ നന്ദി അറിയിച്ചു. ഭൂട്ടാനുമായുള്ള അന്യൂനവും പ്രത്യേകവുമായ സൗഹൃദത്തിന് ഇന്ത്യാ ഗവണ്മെന്റ് പരമ പ്രാധാന്യം കല്പിക്കുന്നുവെന്ന് അദ്ദേഹം വ്യക്തമാക്കി. ഈ കൂട്ടുകെട്ടിനെ കൂടുതല് ഉയരങ്ങളില് എത്തിക്കുന്നതിന് ഭൂട്ടാനിലെ രാജകീയ ഗവണ്മെന്റുമായി ചേര്ന്ന് തുടര്ന്നും പ്രവര്ത്തിക്കുന്നതിനുള്ള ഇന്ത്യാ ഗവണ്മെന്റിന്റെ പ്രതിബദ്ധത പ്രധാനമന്ത്രി ആവര്ത്തിച്ച് വ്യക്തമാക്കി.
ND/MRD
മന്ത്രിസഭ
ഉത്തർപ്രദേശിലെ കുഷിനഗർ വിമാനത്താവളത്തെ അന്താരാഷ്ട്രവിമാനത്താവളമായി പ്രഖ്യാപിച്ചു
ഉത്തർപ്രദേശിലെ കുഷിനഗർ വിമാനത്താവളത്തെ അന്താരാഷ്ട്രവിമാനത്താവളമായി പ്രഖ്യാപിക്കണമെന്ന നിർദേശത്തിനു ഇന്നുചേർന്ന കേന്ദ്രമന്ത്രിസഭായോഗം അംഗീകാരം നൽകി. രാജ്യത്തെ പ്രധാന ബുദ്ധമത തീർത്ഥാടന കേന്ദ്രങ്ങളിലൊന്നാണ് കുഷിനഗർ. ഇത് പരിഗണിച്ചുകൊണ്ടാണ് തീരുമാനം.
ഇവിടേക്കുള്ള ഗതാഗതസംവിധാനങ്ങൾ മെച്ചപ്പെടാനും,കുറഞ്ഞനിരക്കിൽ കൂടുതൽ സൗകര്യങ്ങൾ ലഭ്യമാക്കാനും,ഈ നീക്കം ഗുണം ചെയ്യും.ഇതിലൂടെ കുഷിനഗർ സന്ദർശിക്കുന്ന ആഭ്യന്തര-വിദേശ വിനോദസഞ്ചാരികളുടെ എണ്ണത്തിൽ ഗണ്യമായ വർദ്ധനവുണ്ടാകും .മേഖലയുടെ സാമ്പത്തികപുരോഗതിയ്ക്കും ഇത് സഹായകമാകും.
ഉത്തര്പ്രദേശിന്റെ വടക്ക് കിഴക്കന് ഭാഗത്ത് ഗോരഖ്പൂരില് നിന്ന് 50 കിലോമീറ്റര് കിഴക്കോട്ട് നീങ്ങിയാണ് കുഷിനഗര് സ്ഥിതി ചെയ്യുന്നത്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 136 .66 കോടി പിന്നിട്ടു
ന്യൂ ഡൽഹി: ഡിസംബർ 18, 2021
കഴിഞ്ഞ 24 മണിക്കൂറിൽ 62,06,244 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 136 .66 കോടി  കടന്നു. 1,43,67,288 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 8,706 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം3,41,71,471. ആയി. ദേശീയ രോഗമുക്തി നിരക്ക് 98.38% - 2020 മാർച്ച് മുതൽ ഏറ്റവും ഉയർന്ന നിരക്ക്.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 51 ാം ദിവസവും പുതിയ പ്രതിദിന രോഗബാധിതരുടെ എണ്ണം 15,000-ത്തിൽ താഴെയാണ്.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത്7,145 പേർക്കാണ്. നിലവിൽ രാജ്യത്ത് ചികിത്സയിലുള്ളത് 84,565.പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ0.24% ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 12,45,402 പരിശോധനകൾ നടത്തി. ആകെ 66.28 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.62% ശതമാനമാണ് – 34 ദിവസമായി 1% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.57 ശതമാനമാണ്. കഴിഞ്ഞ 75 ദിവസമായി ഇത് 2 ശതമാനത്തിൽ താഴെയും,110 ദിവസമായി 3 ശതമാനത്തിൽ താഴെയുമാണ്.
പ്രത്യേക സേവനങ്ങളും ഫീച്ചറുകളും
നാഷണൽ സ്റ്റാറ്റിസ്റ്റിക്കൽ ഓഫീസ് കൊച്ചിയിൽ വ്യവസായങ്ങളുടെ വാർഷിക സർവേയുമായി  ബന്ധപ്പെട്ട ഏകദിന വട്ടമേശ സമ്മേളനം നടത്തി
കൊച്ചി: ജനുവരി 20, 2023
സ്റ്റാറ്റിസ്റ്റിക്സ് & പ്രോഗ്രാം ഇംപ്ലിമെന്റേഷൻ മന്ത്രാലയത്തിന് കീഴിലുള്ള നാഷണൽ സ്റ്റാറ്റിസ്റ്റിക്കൽ ഓഫീസ്, വ്യവസായങ്ങളുടെ വാർഷിക സർവേയുമായി  ബന്ധപ്പെട്ട് ഏകദിന വട്ടമേശ സമ്മേളനം കൊച്ചിയിൽ നടത്തി. ദേശീയ വരുമാനം, വ്യവസായിക ഘടനകളെ കുറിച്ചുള്ള പഠനങ്ങൾ, നയരൂപീകരണം എന്നിവക്കായി രജിസ്റ്റർ ചെയ്ത ഫാക്ടറികളുടെ സുപ്രധാന വശങ്ങളെക്കുറിച്ചുള്ള വിവരങ്ങൾ നൽകുക, വ്യാവസായിക യൂണിറ്റുകൾ സമയബന്ധിതമായി റിട്ടേണുകളുടെ സ്വയം സമാഹരണവും അവ പ്രോത്സാഹിപ്പിക്കാനും സമ്മേളനം ലക്ഷ്യമിടുന്നു.
നാഷണൽ സ്റ്റാറ്റിസ്റ്റിക്കൽ ഓഫീസിനു  കീഴിലുള്ള കൊച്ചിയിലെ സബ് റീജിയണൽ ഓഫീസ് കാക്കനാടുള്ള കേന്ദ്രീയ ഭവനിൽ വച്ചാണ് പരിപാടി നടത്തിയത്. എൻഎസ്ഒ കേരള ഡെപ്യൂട്ടി ഡയറക്ടർ ജനറൽ ശ്രീമതി സുനിത ഭാസ്കറിന്റെ അധ്യക്ഷതയിൽ നടന്ന സമ്മേളനം ജോയിന്റ് ഡയറക്ടർ ജനറൽ ഓഫ് ഫോറിൻ ട്രേഡ് കൊച്ചി ശ്രീ കെ എം ഹരിലാൽ ഉദ്ഘാടനം ചെയ്തു.
വിവര ദാതാവും വിവരം ശേഖരിക്കുന്നവരും തമ്മിലുള്ള വിശ്വാസക്കമ്മി കുറച്ചുകൊണ്ട് മെച്ചപ്പെട്ട നയരൂപീകരണത്തിനായി ഡാറ്റാധിഷ്ഠിത നയ തീരുമാനത്തിന് ശ്രീ കെ എം ഹരിലാൽ ആഹ്വാനം ചെയ്തു.
(സ്ഥിതിവിവരക്കണക്കുകൾ എല്ലാ സംഭവവികാസങ്ങൾക്കും അടിസ്ഥാനവും സുപ്രധാന ഘടകവുമാണെന്നും സാമ്പിൾ സർവേയുടെ വിജയം ദാതാക്കളിൽ നിന്നുള്ള വിവരങ്ങളുടെ നിയമസാധുതയെ ആശ്രയിച്ചിരിക്കുന്നുവെന്നും ഡെപ്യൂട്ടി ഡയറക്ടർ ജനറൽ ശ്രീമതി സുനിത ഭാസ്കർ തന്റെ അധ്യക്ഷപ്രസംഗത്തിൽ പറഞ്ഞു
ഡയറക്ടർ, എൻഎസ്ഒ കോഴിക്കോട്, ശ്രീ മുഹമ്മദ് യാസിർ, ഡയറക്ടറേറ്റ് ഓഫ് ഇക്കണോമിക്സ് ആൻഡ് സ്റ്റാറ്റിസ്റ്റിക്സ് കേരള അഡീഷണൽ ഡയറക്ടർ ശ്രീമതി ലത കുമാരി, കൊച്ചി സബ് റീജിയണൽ ഓഫീസിന്റെ എസ്എസ്ഒ ചുമതലയുള്ള ശ്രീ കെ. ആർ. കൃഷ്ണകുമാർ, വ്യാവസായിക രംഗത്തെ ക്ഷണിക്കപ്പെട്ട പ്രതിനിധികൾ എന്നിവർ ചടങ്ങിൽ പങ്കെടുത്തു. ഏകദിന സമ്മേളനത്തിന്റെ ഉദ്ഘാടന സെഷനുശേഷം സാങ്കേതിക സെഷനുകൾ നടന്നു.
പ്രധാനമന്ത്രിയുടെ ഓഫീസ്
മുന് പ്രധാനമന്ത്രി ശ്രീമതി ഇന്ദിരാഗാന്ധിയ്ക്ക് ജന്മവാര്ഷികത്തില് പ്രധാനമന്ത്രിയുടെ പ്രണാമം
മുന് പ്രധാനമന്ത്രി ശ്രീമതി ഇന്ദിരാഗാന്ധിക്ക് അവരുടെ ജന്മദിനത്തില് പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികള് അര്പ്പിച്ചു.
ഒരു ട്വീറ്റില് പ്രധാനമന്ത്രി പറഞ്ഞു;
'മുന് പ്രധാനമന്ത്രി ശ്രീമതി ഇന്ദിരാഗാന്ധി ജിയുടെ ജന്മദിനത്തില് ഞാന് അവര്ക്ക് ആദരാഞ്ജലികള് അര്പ്പിക്കുന്നു.'
പ്രത്യേക സേവനങ്ങളും ഫീച്ചറുകളും
നാളികേര വികസന ബോർഡ് സംസ്ഥാനതല കർഷക മേള 2023 തൃശൂരിൽ സംഘടിപ്പിച്ചു
തൃശൂർ: ഫെബ്രുവരി 17, 2023
തൃശൂരിലെ കേരള കാർഷിക സർവകലാശാലയുമായി സഹകരിച്ച്, നാളികേര വികസന ബോർഡ് 2023 ഫെബ്രുവരി 17 വെള്ളിയാഴ്ച, വെള്ളാനിക്കരയിലെ കേരള കാർഷിക സർവകലാശാലയിലെ സെൻട്രൽ ഓഡിറ്റോറിയത്തിൽ സംസ്ഥാനതല കർഷകമേള സംഘടിപ്പിച്ചു.
തൃശൂർ കേരള കാർഷിക സർവകലാശാല രജിസ്ട്രാർ ഡോ. എ. സക്കീർ ഹുസൈൻ പരിപാടി ഉദ്ഘാടനം ചെയ്തു. ഈ മേഖലയിൽ ലഭ്യമായ നൂതന സാങ്കേതിക വിദ്യകൾ പ്രയോജനപ്പെടുത്തി സ്വയം അപ്ഡേറ്റ് ചെയ്യാൻ കർഷകരോട് ഡോ. സക്കീർ ഹുസൈൻ തന്റെ ഉദ്ഘാടന പ്രസംഗത്തിൽ ആഹ്വാനം ചെയ്തു. കേരളത്തിലെ നാളികേര ഉൽപ്പാദനക്ഷമത വർധിപ്പിക്കുന്നതിന് സിഡിബി, കെഎയു, സിപിസിആർഐ എന്നിവയ്ക്ക് കൈകോർക്കാനാകുമെന്നും അദ്ദേഹം കൂട്ടിച്ചേർത്തു.
കെഎയു ഡയറക്ടർ  ഡോ. ജേക്കബ് ജോൺ തന്റെ മുഖ്യപ്രഭാഷണത്തിൽ കർഷകരുടെ വരുമാനം ഇരട്ടിയാക്കുന്നതിന് മൾട്ടി-ലെവൽ ക്രോപ്പിംഗ് സമ്പ്രദായത്തിന്റെ പ്രാധാന്യത്തെക്കുറിച്ച് സംസാരിച്ചു.
സംസ്ഥാനത്തെ ഓരോ ഗ്രാമപഞ്ചായത്തിലും കുറഞ്ഞത് ഒരു സംരംഭകനെ സൃഷ്ടിക്കുക എന്നതാണ് കർഷക മേള സംഘടിപ്പിക്കുന്നതിലൂടെ ബോർഡിന്റെ ലക്ഷ്യമെന്ന് സിഡിബി ചീഫ് നാളികേര വികസന ഓഫീസർ ഡോ. ബി ഹനുമന്ത ഗൗഡ അധ്യക്ഷ പ്രസംഗത്തിൽ പറഞ്ഞു. ബോർഡ് അതിന്റെ മൊത്തം സാമ്പത്തിക വിഹിതത്തിന്റെ 30% കേരളത്തിലെ നാളികേര കൃഷിയുടെയും വ്യവസായത്തിന്റെയും സംയോജിത വികസനത്തിനായി നീക്കിവച്ചിരുന്നു. നാളികേര കൃഷിയിൽ നിന്ന് മികച്ച വരുമാനം ഉണ്ടാക്കാൻ നാളികേര ഉൽപന്നങ്ങളുടെ വിപണനത്തിൽ കൂടുതൽ ശ്രദ്ധ കേന്ദ്രീകരിക്കാൻ അദ്ദേഹം കർഷകരോട് ആഹ്വാനം ചെയ്തു.
സംസ്ഥാനത്തുടനീളമുള്ള എല്ലാ നാളികേര ജില്ലകളിൽ നിന്നായി 800 ഓളം കർഷകർ പരിപാടിയിൽ പങ്കെടുത്തു. യോഗത്തിന് ശേഷം സാങ്കേതിക സെഷനും ആശയവിനിമയവും നടന്നു. നൂതന മൂല്യവർധിത നാളികേര ഉൽപന്നങ്ങളുടെ പ്രദർശനവും പരിപാടിയുടെ ഭാഗമായി നടന്നു.
ജൽ ശക്തി മന്ത്രാലയം
ഇന്ത്യയുടെയും ബംഗ്ലാദേശിന്റെയും സംയുക്ത നദീജല കമ്മിഷന്റെ 38-ാമത് മന്ത്രിതല യോഗം ന്യൂഡൽഹിയിൽ നടന്നു
ന്യൂ ഡൽഹി: ഓഗസ്റ്റ് 26, 2022
സംയുക്ത നദീജല കമ്മിഷന്റെ 38-ാമത് മന്ത്രിതല യോഗം 2022 ആഗസ്റ്റ് 25 ന് ന്യൂ ഡൽഹിയിൽ നടന്നു. ഇന്ത്യൻ സംഘത്തെ കേന്ദ്ര ജലശക്തി മന്ത്രി ശ്രീ ഗജേന്ദ്ര സിംഗ് ഷെഖാവത്ത് നയിച്ചു. ബംഗ്ലദേശ് പ്രതിനിധി സംഘത്തെ നയിച്ചത് ജലവിഭവ മന്ത്രി ശ്രീ. സഹീദ് ഫാറൂഖാണ്. ജെആർസിയുടെ ചട്ടക്കൂടിന് കീഴിലുള്ള സാങ്കേതിക ഇടപെടലുകൾ ഇടക്കാലത്തും തുടർന്നുവെങ്കിലും, നീണ്ട 12 വർഷത്തെ ഇടവേളയ്ക്ക് ശേഷം നടത്തിയ മന്ത്രി തല കൂടിക്കാഴ്ചയ്ക്ക് ഏറെ പ്രാധാന്യമുണ്ട്. യോഗത്തിന് മുന്നോടിയായി 2022 ഓഗസ്റ്റ് 23-ന് ജലവിഭവ സെക്രട്ടറിതല ആശയവിനിമയം നടന്നു.
ഈ ഉഭയകക്ഷി യോഗത്തിൽ പൊതുവായ നദികളുടെ നദീജലം പങ്കിടൽ, വെള്ളപ്പൊക്ക ഡാറ്റ പങ്കിടൽ, നദി മലിനീകരണം പരിഹരിക്കൽ, ഊറല് പരിപാലനം, നദീതീര സംരക്ഷണ പ്രവർത്തനങ്ങൾ എന്നിവയിൽ സംയുക്ത പഠനം നടത്തുക തുടങ്ങി പരസ്പര താൽപ്പര്യമുള്ള നിരവധി വിഷയങ്ങളിൽ ചർച്ചകൾ നടന്നു. കുഷിയാറ നദിയുടെ ജലം പങ്കിടൽ സംബന്ധിച്ച ഇടക്കാല ധാരണാപത്രത്തിന്റെ നിബന്ധനകൾ തീരുമാനിച്ചു. 2019 ഒക്ടോബറിലെ ഇന്ത്യ-ബംഗ്ലാദേശ് ധാരണാപത്രം അനുസരിച്ച് ത്രിപുരയിലെ സബ്റൂം നഗരത്തിന്റെ കുടിവെള്ള ആവശ്യങ്ങൾ നിറവേറ്റുന്നതിനായി ഫെനി നദിയിലെ ജലം സ്വീകരിക്കുന്ന സ്ഥലത്തിന്റെ രൂപകൽപ്പനയും സ്ഥാനവും തീരുമാനിച്ചതിനെ ഇരുപക്ഷവും സ്വാഗതം ചെയ്തു.
ഇന്ത്യ ബംഗ്ലാദേശിനെ സഹായിച്ചുകൊണ്ടിരിക്കുന്ന സഹകരണത്തിന്റെ പ്രധാന മേഖലകളിലൊന്ന്, തത്സമയ വെള്ളപ്പൊക്ക ഡാറ്റ പങ്കിടുക എന്നതാണ്. അപ്രതീക്ഷിതമായ വെള്ളപ്പൊക്ക സംഭവങ്ങളെ നേരിടാൻ ബംഗ്ലാദേശിനെ സഹായിക്കുന്നതിനായി ഇന്ത്യ ഈയിടെ വെള്ളപ്പൊക്ക ഡാറ്റ പങ്കിടൽ കാലാവധി ഒക്ടോബർ 15-നു ശേഷമാക്കി നീട്ടിയിട്ടുണ്ട്.
ഇന്ത്യയും ബംഗ്ലാദേശും 54 നദികൾ പങ്കിടുന്നു, അതിൽ 7 നദികൾ മുൻഗണനാടിസ്ഥാനത്തിൽ ജലം പങ്കിടൽ കരാറുകളുടെ ചട്ടക്കൂട് വികസിപ്പിക്കുന്നതിനായി നേരത്തെ കണ്ടെത്തിയിരുന്നു. 8 നദികളെ കൂടി ഉൾപ്പെടുത്തി ഡാറ്റാ കൈമാറ്റത്തിനായി ഈ സഹകരണ മേഖല വിപുലീകരിക്കാൻ യോഗത്തിൽ ധാരണയായിട്ടുണ്ട്. ജെആർസിയുടെ സാങ്കേതിക തല കമ്മിറ്റിയിൽ ഇക്കാര്യം കൂടുതൽ ചർച്ച ചെയ്യും.
പൊതുവായ/അതിർത്തി/അതിർത്തി കടന്നുള്ള നദികളിൽ പരസ്പര താൽപ്പര്യമുള്ള പ്രശ്നങ്ങൾ പരിഹരിക്കുന്നതിനുള്ള ഒരു ഉഭയകക്ഷി സംവിധാനമെന്ന നിലയിൽ 1972 ലാണ് ഇന്ത്യയുടെയും ബംഗ്ലാദേശിന്റെയും സംയുക്ത നദി കമ്മീഷൻ രൂപീകരിച്ചത്.
RRTN/SKY
(Visitor Counter : 146
പ്രധാനമന്ത്രിയുടെ ഓഫീസ്
ഡോ. ദേവേന്ദ്ര പട്ടേലിന്റെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത ഓങ്കോ സർജൻ ഡോ. ദേവേന്ദ്ര പട്ടേലിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. ആരോഗ്യ അടിസ്ഥാന സൗകര്യ വികസനത്തിലും ക്യാൻസർ പരിചരണത്തിലും ഡോ. പട്ടേലിന്റെ സംഭാവനകളെ പ്രധാനമന്ത്രി അനുസ്മരിച്ചു.
പ്രധാനമന്ത്രി ട്വീറ്റ് ചെയ്തു:
"ഡോ. ദേവേന്ദ്ര പട്ടേൽ ആരോഗ്യ അടിസ്ഥാന സൗകര്യങ്ങളും കാൻസർ പരിചരണവും പരിപോഷി പ്പിക്കുന്നതിനുള്ള അദ്ദേഹത്തിന്റെ ശ്രമങ്ങൾ മൂലം എണ്ണമറ്റ ആളുകളുടെ ആദരവും ബഹുമാനവും നേടിയെടുത്തു. വൈദ്യശാസ്ത്രത്തെക്കുറിച്ചുള്ള അദ്ദേഹത്തിന്റെ അഗാധമായ അറിവും കാരുണ്യവും എക്കാലവും ഓർമ്മിക്കപ്പെടും. അദ്ദേഹത്തിന്റെ വിയോഗത്തിൽ വേദനിക്കുന്നു. അദ്ദേഹത്തിന്റെ കുടുംബത്തിന് അനുശോചനം രേഖപ്പെടുത്തുന്നു. ഓം ശാന്തി ."
വിനോദസഞ്ചാര മന്ത്രാലയം
കേന്ദ്ര ടൂറിസം മന്ത്രാലയത്തിന്റെ 'ദേഖോ അപ്നാ ദേശ്' വെബിനാര് പരമ്പരയ്ക്ക് ഇന്നു തുടക്കമായി
'നഗരങ്ങളുടെ നഗരം - ഡല്ഹിയുടെ സ്വകാര്യ ഡയറി' ആയിരുന്നു വെബിനാര് പരമ്പരയില് ആദ്യത്തേത്
അത്ഭുതാവഹമായ നമ്മുടെ രാജ്യത്തിന്റെ നിരവധി സ്ഥലങ്ങളെയും സംസ്കാരത്തെയും പൈതൃകത്തെയും കുറിച്ചുള്ള വിവരങ്ങള് നല്കുന്നതിനായി വിനോദ സഞ്ചാര മന്ത്രാലയം 'ദേഖോ അപ്നാ ദേശ്' വെബിനാര് പരമ്പരയ്ക്ക് ഇന്നു തുടക്കം കുറിച്ചു. പരമ്പരയുടെ ഭാഗമായ ആദ്യത്തെ വെബിനാര് ഡല്ഹിയുടെ ഏറെക്കാലം നീളുന്ന ചരിത്രത്തെയാണ് സ്പര്ശിച്ചത്. എട്ടു നഗരങ്ങളിലായി അതു വര്ണിക്കുന്നു. ഓരോന്നും അതിന്റെ അതുല്യമായ സ്വഭാവ വിശേഷങ്ങള് വിവരിക്കുന്നതാണ്. 'സിറ്റി ഓഫ് സിറ്റീസ്- ഡല്ഹിയുടെ സ്വകാര്യ ഡയറി' എന്നാണ് ആദ്യ വെബിനാറിന്റെ പേര്.
വെബിനാര് പരമ്പര തുടര്ന്നു പോകുന്നതിനായി ഇന്ത്യയുടെ സ്മാരകങ്ങള്, പാചക രീതി, കല, നൃത്ത രൂപങ്ങള്, പ്രകൃതി ദൃശ്യങ്ങള്, ഉത്സവങ്ങള്, സമ്പന്നമായ ഇന്ത്യന് നാഗരികതയുടെ മറ്റ് പല ഘടകങ്ങള് എന്നിവ ഉള്പ്പെടെ വൈവിധ്യമാര്ന്നതും ശ്രദ്ധേയവുമായ ചരിത്രവും സംസ്കാരവും അവതരിപ്പിക്കുന്നതിന് മന്ത്രാലയം പ്രയത്നിക്കുമെന്ന് കേന്ദ്ര ടൂറിസം , സാംസ്കാരിക മന്ത്രി ശ്രീ. പ്രഹ്ലാദ് സിങ് പട്ടേല് പറഞ്ഞു.
വിനോദ സഞ്ചാര അവബോധവും സാമൂഹിക ചരിത്രവും അടിസ്ഥാനമാക്കി ഒരുക്കിയതാണ് ഈ പരിപാടി. സെഷനില് 5546 പേര് രജിസ്റ്റര് ചെയ്യുകയും ആവേശത്തോടെ പങ്കെടുക്കുകയും ചെയ്തു. പങ്കെടുത്തവരില് നിന്ന് കൗതുകം ജനിപ്പിക്കുന്ന നിരവധി ചോദ്യങ്ങളും ഉയര്ന്നു വന്നു. വെബിനാര് ഉടന് തന്നെ സോഷ്യല് മീഡിയയിലെ പൊതു ഇടങ്ങളില് ലഭ്യമാകും. ഇത് മന്ത്രാലയത്തിന്റെ 'ഇന്ക്രെഡിബിള് ഇന്ത്യ' എന്ന ഇന്സ്റ്റാഗ്രാമിലെയും ഫേസ്ബുക്കിലെയും സോഷ്യല് മീഡിയ ഹാന്ഡിലുകളില് ലഭ്യമാകും.
അടുത്ത വെബിനാര് ഏപ്രില് 16 ന് രാവിലെ 11 മുതല് ഉച്ചയ്ക്ക് 12 വരെയാണ്. സന്ദര്ശകരെ കൊല്ക്കത്തയെന്ന വിസ്മയാവഹമായ നഗരത്തിലേയ്ക്കാണു കൊണ്ടു പോകുക.
ഉപരാഷ്ട്രപതിയുടെ കാര്യാലയം
രാജ്യസഭയുടെ നിയമനിര്മ്മാണക്ഷമത കുത്തനെ ഇടിഞ്ഞതിൽ രാജ്യസഭാ ചെയർമാൻ ഖേദം പ്രകടിപ്പിച്ചു
'സംവാദവും വാദപ്രതിവാദവും' ആണ് രാജ്യത്തെ നിയമനിർമ്മാണ സഭകളെ മുന്നോട്ട് നയിക്കേണ്ടതെന്നും നിരന്തര തടസ്സങ്ങളിലൂടെ സഭകൾ പ്രവർത്തനരഹിതമാക്കരുതെന്നും ഉപരാഷ്ട്രപതിയും രാജ്യസഭാ ചെയർമാനുമായ ശ്രീ എം. വെങ്കയ്യ നായിഡു ആവശ്യപ്പെട്ടു. രാജ്യസഭയുടെ നിയമനിര്മ്മാണക്ഷമതയിൽ ഇടിവുണ്ടായതിൽ അദ്ദേഹം ആശങ്ക രേഖപ്പെടുത്തി. ഇന്ന് പാർലമെന്റിന്റെ സെൻട്രൽ ഹാളിൽ നടന്ന ഭരണഘടനാ ദിനാചരണത്തിൽ സംസാരിക്കുകയായിരുന്നു അദ്ദേഹം.
2018ൽ സഭയുടെ നിയമനിര്മ്മാണക്ഷമത 35.75% എന്ന ഏറ്റവും താണ നിലയിലെത്തി. ഇക്കഴിഞ്ഞ 254-ാം സമ്മേളനത്തിലാകട്ടെ അത് 29.60% ആയി കുറഞ്ഞു. 1979 മുതൽ 1994 വരെയുള്ള 16 വർഷങ്ങളിൽ രാജ്യസഭയുടെ വാർഷിക നിയമനിര്മ്മാണക്ഷമത 100% കവിഞ്ഞപ്പോൾ, അതിനു ശേഷമുള്ള 26 വർഷങ്ങളിൽ 1998 ലും 2009 ലും രണ്ടുതവണ മാത്രമേ അങ്ങനെ സംഭവിച്ചിട്ടുള്ളുവെന്നും അദ്ദേഹം പറഞ്ഞു. സഭാ നടപടികൾ തടസ്സപ്പെടുത്തുന്നത് ബില്ലുകളുടെ സൂക്ഷ്മപരിശോധനയ്ക്ക് വിഘാതമുണ്ടാക്കുന്നതിൽ ഉപരാഷ്ട്രപതി ആശങ്ക പ്രകടിപ്പിച്ചു.
പ്രധാനമന്ത്രിയുടെ ഓഫീസ്
പഞ്ചാബിലെ പടക്ക നിര്മ്മാണശാല ദുരന്തത്തില് പ്രധാനമന്ത്രി അനുശോചിച്ചു
(പഞ്ചാബിലെഒരു പടക്ക നിര്മ്മാണശാലയിലുണ്ടായ തീപിടിത്തത്തിലുണ്ടായജീവഹാനിയില് പ്രധാനമന്ത്രി ശ്രീ. നരേന്ദ്ര മോദി അനുശോചനം രേഖപ്പെടുത്തി.
' പഞ്ചാബിലെ പടക്കനിര്മ്മാണ ശാലയിലുണ്ടായദുരന്തംഹൃദയഭേദകമാണ്. അത്മൂലംതീവ്രമായ മാനസികവേദനയാണ്. അനുഭവപ്പെടുന്നത്. ജീവന് നഷ്ടമായവരുടെകുടുംബങ്ങളെഎന്റെ അനുശോചനം അറിയിക്കുന്നു. പരിക്കേറ്റവര് എത്രയുംവേഗംസുഖം പ്രാപിക്കുമെന്ന് പ്രതീക്ഷിക്കുന്നു. ദുരന്തസ്ഥലത്തു്വിവിധ ഏജന്സികള് രക്ഷാപ്രവര്ത്തനത്തിലാണ് , ' പ്രധാനമന്ത്രി പറഞ്ഞു.
ND MRD
പ്രധാനമന്ത്രിയുടെ ഓഫീസ്
റെനെസാസ് ഇലക്ട്രോണിക്സിന്റെ സിഇഒ തോഷി ഷിബാത്ത പ്രധാനമന്ത്രിയുമായി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദിയുമായി റെനെസാസ് ഇലക്ട്രോണിക്സിന്റെ സിഇഒ തോഷി ഷിബാത്ത ന്യൂഡൽഹിയിൽ കൂടിക്കാഴ്ച നടത്തി.
റെനെസാസ് ഇലക്ട്രോണിക്സിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"റെനെസാസ് ഇലക്ട്രോണിക്സിന്റെ സിഇഒ ആയ ശ്രീ. തോഷി ഷിബാത്തയുമായി ഫലപ്രദമായ ഒരു കൂടിക്കാഴ്ച നടത്തി. അർദ്ധചാലകങ്ങളുടെ ലോകത്ത് സാങ്കേതികവിദ്യ, നവീകരണം, ഇന്ത്യയുടെ പുരോഗതി എന്നിവയുമായി ബന്ധപ്പെട്ട കാര്യങ്ങൾ ഞങ്ങൾ ചർച്ച ചെയ്തു."
Had a productive meeting with Mr. Toshi Shibata, CEO of @RenesasGlobal. We discussed aspects relating to tech, innovation and India’s strides in the world of semiconductors. https://t.co/6eJRtkzcZ0
— Narendra Modi  May 12, 2023
ആഭ്യന്തരകാര്യ മന്ത്രാലയം
'ഹർ ഘർ തിരംഗ' പരിപാടിയുടെ ഭാഗമാകാൻ കേന്ദ്ര ആഭ്യന്തരമന്ത്രി ശ്രീ അമിത് ഷാ രാജ്യത്തെ ജനങ്ങളോട് ആഹ്വാനം ചെയ്തു
ഓഗസ്റ്റ് 13 മുതൽ 15 വരെ വീടുകളിൽ ത്രിവർണ പതാക ഉയർത്തിക്കൊണ്ട്, ആസാദി കാ അമൃത് മഹോത്സവത്തിന്റെ ഭാഗമായി പ്രധാനമന്ത്രി ശ്രീ നരേന്ദ്ര മോദി ആരംഭിച്ച 'ഹർ ഘർ തിരംഗ' പരിപാടിയിൽ അണിചേരാൻ കേന്ദ്ര ആഭ്യന്തര മന്ത്രി ശ്രീ അമിത് ഷാ രാജ്യത്തെ പൗരന്മാരോട് ആഹ്വാനം ചെയ്തു.
നമ്മുടെ ദേശീയ പതാക ഓരോ ഇന്ത്യക്കാരനെയും ഒന്നിപ്പിക്കുക മാത്രമല്ല, രാഷ്ട്രത്തോടുള്ള അവരുടെ ആത്മാർപ്പണത്തെ ശക്തിപ്പെടുത്തുകയും ചെയ്യുന്നുവെന്ന് ശ്രീ അമിത് ഷാ ട്വീറ്റു ചെയ്തു. 1947 ജൂലൈ 22 നാണ് ഇന്നത്തെ രൂപത്തിലുള്ള ത്രിവർണ്ണ പതാക, ദേശീയ പതാകയായി സ്വീകരിക്കാനുള്ള പ്രഖ്യാപനം ഉണ്ടായത്.
ഈ പരിപാടിയിലൂടെ രാജ്യത്തെ 20 കോടിയോളം വീടുകളിൽ ത്രിവർണ പതാക ഉയർത്തുമെന്നും ഇത് പൗരന്മാരിൽ, പ്രത്യേകിച്ച് യുവജനങ്ങളിൽ ദേശസ്നേഹത്തിന്റെ ജ്വാല കൂടുതൽ പ്രകാശിപ്പിക്കാൻ സഹായിക്കുമെന്നും കേന്ദ്ര ആഭ്യന്തര മന്ത്രി പറഞ്ഞു. യുവാക്കൾക്ക് ത്രിവർണ പതാകയോടുള്ള ആദരവും അടുപ്പവും വർദ്ധിപ്പിക്കാനും സ്വാതന്ത്ര്യത്തിനായി പോരാടിയ ധീര വ്യക്തികളുടെ ത്യാഗത്തെക്കുറിച്ച് അവരെ ബോധവാന്മാരാക്കാനും ഇതിലൂടെ നമുക്ക് കഴിയുമെന്ന് അദ്ദേഹം പറഞ്ഞു.
പ്രത്യേക സേവനങ്ങളും ഫീച്ചറുകളും
ബി. സുനിൽ കുമാർ ബി എസ് എൻ എൽ കേരളാ സർക്കിൾ സി ജി എം
ബി എസ് എൻ എൽ കേരളാ സർക്കിൾ ചീഫ് ജനറൽ മാനേജരായി ശ്രീ ബി.
സുനിൽ കുമാർ ഐ ടി എസ്സ് ചുമതലയേറ്റു . ഇന്ത്യൻ ടെലികോം സർവീസ് 1987 ബാച്ച്
ഉദ്യോഗസ്ഥനായ ഇദ്ദേഹം കേരളാ സർക്കിളിന്റെ മൊബൈൽ മേഖലയിൽ
സേവനം അനുഷ്ഠിച്ചിട്ടുണ്ട്. മൊബൈൽ രംഗത്തെ പുതിയ സാങ്കേതിക
വിദ്യയിലും പദ്ധതി നടപ്പാക്കുന്നതിലും പരിചയ സമ്പന്നനായ ശ്രീ സുനിൽ കുമാറിന്റ
സേവനങ്ങൾക്കുള്ള അംഗീകാരമായി വിശിഷ്ട സഞ്ചാർ സേവാ പുരസ്കാരം
ലഭിച്ചിട്ടുണ്ട്.
എറണാകുളം സ്വദേശിയായ ശ്രീ. സുനിൽ കുമാർ കേരളാ സർക്കിൾ
മേധാവിയായി വരുന്നതിനു മുൻപ് ഡൽഹിയിലെ നാഷണൽ ടെലികോം
ഇൻസ്ടിട്യൂട്ടിൽ ഡെപ്യൂട്ടി ഡയറക്ടർ ജനറലായി സേവനം അനുഷ്ഠിച്ചു
വരികയായിരുന്നു.
--ND--
(Visitor Counter : 64
ആരോഗ്യ, കുടുംബക്ഷേമ മന്ത്രാലയം
102 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, ഒക്ടോബർ 19, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 102 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രി രാഷ്ട്രീയ ബാല പുരസ്കാര ജേതാക്കളുമായി പ്രധാനമന്ത്രി ജനുവരി 24-ന് സംവദിക്കും
ആദ്യമായി, ബ്ലോക്ക്ചെയിൻ സാങ്കേതികവിദ്യ ഉപയോഗിച്ച് അവാർഡ് ജേതാക്കൾക്ക് ഡിജിറ്റൽ സർട്ടിഫിക്കറ്റുകൾ ലഭിക്കും
പ്രധാനമന്ത്രി ശ്രീ നരേന്ദ്ര മോദി 2022 ജനുവരി 24 ന് ഉച്ചയ്ക്ക് 12 മണിക്ക് പ്രധാനമന്ത്രി രാഷ്ട്രീയ ബാല പുരസ്കാര  ജേതാക്കളുമായി വീഡിയോ കോൺഫറൻസിംഗ് വഴി സംവദിക്കും. 2022, 2021 വർഷങ്ങളിലെ പിഎംആർബിപി അവാർഡ് ജേതാക്കൾക്ക് ബ്ലോക്ക്ചെയിൻ ടെക്നോളജി ഉപയോഗിച്ച് ഡിജിറ്റൽ സർട്ടിഫിക്കറ്റുകൾ നൽകും. ആദ്യമായാണ് അവാർഡ് ജേതാക്കൾക്ക് സർട്ടിഫിക്കറ്റ് നൽകുന്നതിന് ഈ സാങ്കേതികവിദ്യ ഉപയോഗിക്കുന്നത്.
ഇന്നൊവേഷൻ, സോഷ്യൽ സർവീസ്, സ്കോളസ്റ്റിക്, സ്പോർട്സ്, ആർട്ട് & കൾച്ചർ, ധീരത എന്നിങ്ങനെ ആറ് വിഭാഗങ്ങളിലെ അസാധാരണ നേട്ടങ്ങൾക്കാണ് കേന്ദ്ര ഗവൺമെന്റ് കുട്ടികൾക്ക് പിഎംആർബിപി അവാർഡ് നൽകിവരുന്നത് . ഈ വർഷം, ബാലശക്തി പുരസ്കാരത്തിന്റെ വിവിധ വിഭാഗങ്ങളിലായി രാജ്യത്തുടനീളമുള്ള 29 കുട്ടികളെ തിരഞ്ഞെടുത്തു. ഈ അവാർഡ് ജേതാക്കൾ എല്ലാ വർഷവും റിപ്പബ്ലിക് ദിന പരേഡിലും പങ്കെടുക്കുന്നു. പിഎംആർബിപിയുടെ ഓരോ അവാർഡ് ജേതാവിനും ഒരു മെഡലും ഒരു ലക്ഷം രൂപ ക്യാഷ് പ്രൈസും . സർട്ടിഫിക്കറ്റും നൽകുന്നു. പിഎംആർബിപി 2022 വിജയികളുടെ അതാത് അക്കൗണ്ടുകളിലേക്ക് തുക കൈമാറ്റം ചെയ്യപ്പെടും.
(
റോഡ് ഗതാഗത, ഹൈവേ മന്ത്രാലയം
ആധുനികവും പ്രകൃതി സൗഹൃദവുമായ സാങ്കേതികവിദ്യ ഉപയോഗിച്ചുള്ള റോഡ് നിർമ്മാണ പദ്ധതികൾ കേന്ദ്രമന്ത്രി ശ്രീ നിതിൻ ഗഡ്കരി അവലോകനം ചെയ്തു
ഹരിത് പാത് മൊബൈൽ ആപ്ലിക്കേഷനും അദ്ദേഹം അവതരിപ്പിച്ചു
 നയത്തെക്കുറിച്ചുള്ള അവലോകന യോഗത്തിന് വീഡിയോ കോൺഫറൻസിലൂടെ ആധ്യക്ഷ്യം വഹിച്ചു സംസാരിക്കുകയായിരുന്നു അദ്ദേഹം. റോഡ് നിർമ്മാണത്തിനായി പുത്തൻ സാങ്കേതിക വിദ്യകൾ ഉപയോഗിക്കേണ്ടതിന്റെ ആവശ്യകതയും യോഗം ചർച്ച ചെയ്തു. റോഡ് നിർമാണ പ്രവർത്തനങ്ങളുടെ ചിലവ് 25 ശതമാനം കുറയ്ക്കുക എന്നതായിരിക്കണം നമ്മുടെ ലക്ഷ്യം എന്നും ഇതിന് പുത്തൻ സാങ്കേതികവിദ്യകൾ ആവശ്യമാണെന്നും കേന്ദ്ര മന്ത്രി അഭിപ്രായപ്പെട്ടു.
ദേശീയപാതകൾക്ക് ഇരുവശത്തുമുള്ള മരം നടീൽ പ്രവർത്തനങ്ങൾ വിലയിരുത്തുന്നതിനായി ഉള്ള മൊബൈൽ ആപ്ലിക്കേഷൻ 'ഹരിത് പാത് ' കേന്ദ്രമന്ത്രി അവതരിപ്പിച്ചു. ജിയോ ടാഗിങ്ങിലൂടെയും വെബ് അധിഷ്ഠിത ജിഐഎസ് നിരീക്ഷണ സംവിധാനങ്ങളിലൂടെയും മരം നടീൽ പ്രവർത്തനങ്ങൾ അവലോകനം ചെയ്യുന്നത് ലക്ഷ്യമിട്ടുള്ളതാണ് പുതിയ ആപ്ലിക്കേഷൻ. ദേശീയപാത അതോറിറ്റി ആണ് ഈ പുതിയ മൊബൈൽ ആപ്ലിക്കേഷൻ വികസിപ്പിച്ചത്.
ദേശീയ പാതയുടെ ഇരു ഭാഗത്തും മരങ്ങൾ നടുന്നതിനായി പ്രത്യേക വ്യക്തികളെയോ ഏജൻസികളെയോ ചുമതലപ്പെടുത്തെണ്ടതുണ്ട് എന്ന് കേന്ദ്ര മന്ത്രി അഭിപ്രായപ്പെട്ടു. ഗവൺമെന്റ് ഇതര സംഘടനകൾ, സ്വയം സഹായ സംഘങ്ങൾ, പഴം-പച്ചക്കറി, വനം വകുപ്പുകൾ എന്നിവയെ ഇതിനായി ഉൾപ്പെടുത്താം എന്ന് അദ്ദേഹം നിർദ്ദേശിച്ചു
2022 മാർച്ച് ഓടുകൂടി രാജ്യത്തെ എല്ലാ ദേശീയപാതകളുടെയും വശങ്ങളിൽ വൃക്ഷങ്ങൾ എന്ന ലക്ഷ്യം പൂർത്തിയാക്കാൻ സാധിക്കുമെന്ന് ഉദ്യോഗസ്ഥർ കേന്ദ്രമന്ത്രിക്ക് ഉറപ്പുനൽകി.
പ്രധാനമന്ത്രിയുടെ ഓഫീസ്
ഭരണത്തിൽ വിപ്ലവം സൃഷ്ടിക്കാനും സേവന വിതരണം മെച്ചപ്പെടുത്താനും ഇന്ത്യ സാങ്കേതികവിദ്യ സ്വീകരിച്ചു: പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദി ഇന്ന് 'വളർച്ചയ്ക്കുള്ള സാങ്കേതിക വിദ്യയുടെ 9 വർഷത്തെ' ലേഖനങ്ങളും വീഡിയോകളും ഗ്രാഫിക്സും വിവരങ്ങളും പങ്കിട്ടു.
പ്രധാനമന്ത്രി ട്വീറ്റ് ചെയ്തു:
"ഭരണത്തിൽ വിപ്ലവം സൃഷ്ടിക്കുന്നതിനും സേവന വിതരണം മെച്ചപ്പെടുത്താനുമായി ഇന്ത്യ സാങ്കേതികവിദ്യ സ്വീകരിച്ചു. സാങ്കേതികവിദ്യ ജനങ്ങളുടെ ജീവിതത്തിന് കാര്യക്ഷമതയും സൗകര്യവും കൊണ്ടുവന്നു. ഡിജിറ്റലായി ശാക്തീകരിക്കപ്പെട്ട ഇന്ത്യയെ കെട്ടിപ്പടുക്കാനുള്ള ശ്രമങ്ങളും ഇത് മെച്ചപ്പെടുത്തി. #9YearsOfTechForGrowth"
India embraced technology to revolutionise governance and uplift service delivery. Technology has brought efficiency and convenience to the lives of people. It also enhanced efforts to build a digitally empowered India. #9YearsOfTechForGrowth https://t.co/4tKtxKJ5dx
— Narendra Modi  June 9, 2023